Diari Oficial de la Generalitat Valenciana


Sumari del DOGV 6836, del 08-08-2012 (2012/7193)

Notificació de la sentència dictada en el procediment de nul·litat número 70/2008.
----------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7193


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el procediment de nul·litat número 70/2008. [2012/7193]  
Juí de nul·litat 000070/2008   
Part demandant: Isabel Saez Rodríguez.   
Part demandada: Mohamed Azahaf.   
Sobre   
En el juí dalt referenciat s'ha dictat sentència en data 29 de setembre de 2010, l'encapçalament de la qual és el següent:   
«Sentència número 42/2010.  
València, 29 de setembre de 2010.  
Carmen Grau Sánchez, magistrada jutgessa del Jutjat de Violència sobre la Dona número. 2 de València, he vist estes actuacions de nul·litat seguides en este jutjat amb el número 70/2008, a instàncies d'Isabel Saez Rodríguez, representada per la procuradora dels tribunals Eva Domínguez Martínez i assistida per la lletrada Eva Serena Signes, contra Mohamed Azahaf en rebel·lia .   
Antecedents de fet:   
Primer. Per la procuradora dels tribunals Eva Domingo Martínez, en nom i representació d'Isabel Saez Rodríguez, es va presentar demanda de nul·litat matrimonial contra Mohamed Azahaf, demanda en què, basant-se en els fets i els fonaments de dret que estimava aplicables, suplicava es decretara la nul·litat del matrimoni contret entre les parts.   
  
Segon. Admesa a tràmit la demanda, es va acordar emplaçar la demandada i el ministeri fiscal amb entrega de documents perquè, en el termini de 20 dies, es personara en legal forma en les actuacions i la contestara, cosa que no va fer motiu pel qual fou declarat en rebel·lia. El ministeri fiscal va procedir a contestar la demanda en temps i forma.   
  
Tercer. Es va acordar convocar les parts a la realització de la corresponent vista, ratificant-se la part actora en l'escrit de demanda. Es va rebre el pleit a prova, proposant-se per les parts, i practicant-se la declarada pertinent, després de la qual cosa, van quedar les actuacions pendents de dictar la sentència corresponent.   
Quart. Que en la tramitació del present procediment, s'han observat les formalitats i prescripcions legals vigents.   
Fonaments de dret  
Primer. Basa la seua petició de nul·litat la part demandant en l'error patit per l'esposa, en les qualitats personals de l'espòs, que per la seua entitat han sigut determinants de la prestació del consentiment (art. 73.4 del C.C.), al·legant que el demandat va transmetre de si mateix ser una persona afable, piadosa, honesta i treballadora, que exercia una activitat laboral en un establiment farmacèutic, per a després de casats resultar ser una persona agressiva (insultant i faltant al respecte a la demandant de manera continuada), no treballadora (reconeixent no haver treballat en una farmàcia), controladora i autoritària.  
  
Segon. Constituïx l'error en el consentiment una de les causa més freqüents en què es basa la petició de nul·litat matrimonial, sent reiterada i uniforme la jurisprudència en afirmar que l'error sobre les qualitats de la persona ha de ser prou greu com per a impedir la prestació del consentiment, si hagueren sigut conegudes amb anterioritat a la celebració del matrimoni (STS d'11 de juliol de 1987 i 18 de setembre de 1989), com ara la toxicomania, impotència coeundi, existència de malaltia infecciosa o anomalies psíquiques; no podent ser estimada la referida causa de nul·litat quan s'al·leguen mers canvis de caràcter o actitud o una convivència marital diferent de l'esperada, supòsits en què haurà d'acudir-se al procediment de separació o divorci.   
  
Tercer. En el cas de les actuacions ha de dir-se, en primer lloc, que les causes de nul·litat al·legades en la demanda no han resultat acreditades per cap mitjà de prova, ni tan sols el testimoni de l'actora, qui no ha comparegut a l'acte del juí.   
En segon lloc, les al·legacions efectuades en la demanda, relacionades en el fonament primer d'esta resolució i en les quals fonamenta l'actora l'error en el consentiment, no revestixen la transcendència que exigix l'article 73.4 del Codi Civil i la jurisprudència, per a apreciar-hi la nul·litat del matrimoni per error en la identitat de la persona de l'altre contraent o de les seues qualitats personals.   
Quart. Conforme a l'article 394 de la Llei d'Enjudiciament Civil., s'imposen les costes a les parts les pretensions de les quals han resultat totalment desestimades.   
Vistos els preceptes legals i la resta de general i pertinent aplicació.   
Dispositiva:   
Que desestimant la demanda presentada per la procuradora dels tribunals Eva Domingo Martínez, declare no haver-hi lloc a la nul·litat matrimonial invocada amb imposició de costes a l'actora.   
  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i que es notificarà a les parts, amb l'advertiment que contra esta sentència poden preparar en este jutjat un recurs d'apel·lació, dins dels cinc dies següents a la seua notificació. El recurs no s'admetrà si, en interposar-lo, la part no acredita haver consignat en l'entitat Banesto i en el «compte de depòsits i consignacions" obert a nom d'este jutjat, amb referència al present procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per LO 1/2009, de 3 de novembre) llevat que tinga reconegut el dret d'assistència jurídica gratuïta.   
  
La qual cosa pronuncie, mane i firme».  
Atés que es desconeix el domicili o residència actuals de la part demandada, mitjançant la diligència d'ordenació de data 06 de juliol de 2012, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del jutjat i en eixe Diari Oficial de la Comunitat Valenciana per a dur a efecte la diligència de notificació de la sentència.  
  
València, 6 de juliol de 2012.- La secretària judicial: Mª Asunción Beneyto Torres.